3. การประกอบธุรกิจของสายธุรกิจ

เนื่องจากการประกอบธุรกิจของบริษัทฯมีลักษณะเป็นสายธุรกิจและเป็นสายผลิตภัณฑ์เดียว
ดังนั้นการอธิบายลักษณะผลิตภัณฑ์ การให้บริการ การตลาด การแข่งขัน
การผลิตและการจัดหาวัตถุดิบ จะเป็นการอธิบายรวมกันของสายผลิตภัณฑ์เดียว

(1) ลักษณะผลิตภัณฑ์และการให้บริการ

ก. ลักษณะผลิตภัณฑ์

  บริษัทฯ เป็นผู้รับจ้างผลิตแผงวงจรอิเล็กทรอนิกส์และผลิตภัณฑ์อิเล็กทรอนิกส์ (Electronic
  Manufacturing Services) ที่สามารถรับงานได้ตั้งแต่การผลิตแผงวงจรอิเล็กทรอนิกส์
  (Printed Circuit Board Assembly หรือ PCBA)
  ไปจนถึงผลิตสินค้าอิเล็กทรอนิกส์สำเร็จรูป (Box-build) และประเภทระบบ (System
  Build) ทั้งนี้ แผงวงจรและผลิตภัณฑ์ทางอิเล็กทรอนิกส์ที่บริษัทฯผลิต
  จำแนกตามประเภทของสินค้าขั้นปลายได้ดังนี้

-   ระบบควบคุมระบบอุตสาหกรรม (Industrial Control) คือ
    วงจรอิเล็กทรอนิกส์ที่ใช้ในการควบคุมระบบ ที่ใช้ในอุตสาหกรรมทั่วๆไป ได้แก่
    ระบบควบคุมระบบทำความเย็นในเรือขนส่ง (Refrigeration Control for Ship
    Container), ระบบควบคุมเครื่องสูบน้ำ (Water Pump Controller),
    แผงควบคุมระบบอุตสาหกรรม (Industrial Control Module),
    ระบบควบคุมการจ่ายกำลังไฟฟ้า (Low Voltage/Medium Voltage Control) เป็นต้น

-   สื่อสารโทรคมนาคม (Telecommunications) ได้แก่ แผงวงจรในเครื่องโทรศัพท์เคลื่อนที่
    (Keypad of mobile Phone) ตัวขยายสัญญาณ
    เครื่องขยายที่มีสัญญาณรบกวนต่ำสำหรับสถานีโทรศัพท์เคลื่อนที่ (Low noise amplifier
    for Cellular Phone Base Station) เป็นต้น

-   ระบบสำนักงาน (Office Automation) ได้แก่ กล้องโทรทัศน์ในวงจรเน็ทเวิร์ค (Camera
    Server), แผงควบคุมเครื่องพิมพ์ในวงจรเน็ทเวิร์ค (Printer Server) เป็นต้น

-   โสตวีดีทัศน์ที่ใช้ในห้องบันทึกเสียงและระบบห้องประชุมสัมมนา ( Professional Audio
    and Video) ซึ่งเป็นเครื่องเสียงที่ใช้เทคโนโลยีของ Digital Signal processing
    ซึ่งเป็นมาตรฐานที่นิยมใช้กันมากในปัจจุบัน

-   อุปกรณ์อิเล็กทรอนิกส์ยานยนต์ (Automotive Electronic) คือ
    วงจรอิเล็กทรอนิกส์ที่ใช้ในการควบคุมระบบการทำงานต่างๆของรถยนต์ได้แก่
    เครื่องตรวจระบบข้อมูลอิเล็กทรอนิกส์ยานยนต์ (Electronic Scanner), ชุดควบคุมถ่วงล้อ
    (Wheel Balancer), เครื่องควบคุมที่ใช้ในรถเก็บเกี่ยวพืชผลทางเกษตร (Control
    Terminal for Harvesting Machine) เป็นต้น

-   อุปกรณ์เครื่องมือแพทย์ และเครื่องมือที่ใช้ในห้องทดลอง (Medical & Laboratory
    Equipment) เช่น อุปกรณ์ตรวจวัด เม็ดเลือด และ อุปกรณ์วัดความดัน,
    เครื่องมือตรวจวิเคราะห์ธาตุ เป็นต้น

-   สินค้าอิเล็กทรอนิกส์อื่นเพื่อการอุปโภค (Consumer) เช่น ระบบกันขโมยที่ใช้สัญญาณวิทยุ (RF
    Security Alarm System), ระบบควบคุมไร้สาย (RF Remote Control) เป็นต้น
    ซึ่งบริษัทฯทำการผลิตในปี 2546 เท่านั้น

  สำหรับปี 2547 และปี 2548 ที่ผ่านมา บริษัทฯไม่ได้ทำการผลิตสินค้ากลุ่มนี้ เนื่องมาจาก
  บริษัทฯมีนโยบาย ที่จะมุ่งเน้นผลิตภัณฑ์ที่มีมูลค่าเพิ่มสูง ซึ่งเป็นผลิตภัณฑ์ที่ซับซ้อนขึ้น
  ส่วนใหญ่เป็นผลิตภัณฑ์ที่ใช้กับกลุ่มสินค้าสื่อสารโทรคมนาคม (Telecommunications)
  ระบบสำนักงาน (Office Automation) และระบบควบคุมอุตสาหกรรม (Industrial
  Control) โดยเข้ามาแทนที่กลุ่มสินค้าอุปโภค (Consumer)

ข. ลักษณะบริการ

  บริษัทฯ มีรูปแบบการให้บริการลูกค้า 2 ลักษณะ คือ แบบครบวงจร (Total Solutions)
  ซึ่งจะเป็นการให้บริการที่สามารถปรับเปลี่ยนให้สอดคล้องกับความต้องการของลูกค้าแต่ละราย
  ครอบคลุมตั้งแต่การร่วมออกแบบผลิตภัณฑ์ การจัดหาวัตถุดิบทั้งจากภายในประเทศและต่างประเทศ
  การผลิต และการจัดส่งสินค้าให้กับลูกค้า จัดเป็นการให้บริการที่สร้างมูลค่าเพิ่ม
  (Value-added) ให้กับการรับจ้างผลิตของบริษัทฯ รูปแบบการให้บริการอีกรูปแบบหนึ่ง คือ
  แบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯทำการผลิต
  ในบางกรณีลูกค้าอาจมีความต้องการใช้บริการของบริษัทฯ
  ในลักษณะผสมผสานระหว่างการให้บริการ 2 แบบข้างต้น เช่น
  ลูกค้าบางรายต้องการใช้ชิ้นส่วนอิเล็กทรอนิกส์บางชิ้น ซึ่งเป็นการออกแบบเฉพาะ
  (Proprietary Components) หรือสามารถซื้อวัตถุดิบบางชิ้นที่ได้ราคาต่ำกว่าที่บริษัทฯ
  จัดหาได้ ลูกค้าจะจัดส่งวัตถุดิบชิ้นนั้นให้กับบริษัทฯ และมอบหมายให้บริษัทฯ เป็นผู้จัดซื้อวัตถุดิบอื่นๆ

ขั้นตอนการให้บริการ

 การติดต่อลูกค้าขั้นต้นและการตรวจสอบความต้องการของลูกค้า

  การสรรหาชิ้นส่วนวัสดุและขั้นตอนการทำใบเสนอราคา

  การจัดซื้อวัตถุดิบและการวางแผนการจัดส่ง

  การจัดทำสินค้าต้นแบบการเดินสายการผลิตขั้นทดสอบ

  การวางแผนการผลิต และการทดสอบคุณภาพ

  การเดินสายการผลิตและทดสอบคุณภาพ

  การวางแผนการจัดส่งสินค้า

ขั้นตอนการให้บริการของบริษัทฯสามารถกล่าวโดยสรุปได้เป็นขั้นตอนหลัก ๆ ดังนี้

  1. การติดต่อลูกค้าขั้นต้นและการตรวจสอบความต้องการของลูกค้า (Initial customer
  contact and requirement verification) การทำงานในขั้นตอนนี้จะประกอบด้วย
  พนักงานขายของบริษัทฯเข้าไปติดต่อกับลูกค้า และการที่ลูกค้าเข้าเยี่ยมชมโรงงานของบริษัทฯ
  การตกลงทำความเข้าใจถึงความต้องการของลูกค้า
  และตรวจสอบความพร้อมทางเทคนิคของบริษัทฯ
  การทำงานในขั้นตอนนี้อาจใช้เวลานานสำหรับโครงการขนาดใหญ่
  และโครงการสำหรับสินค้าที่มีการออกแบบใหม่

2.  การสรรหาชิ้นส่วนวัสดุและขั้นตอนการทำใบเสนอราคา (Material requisition and
    quotation) สำหรับการทำงานในขั้นตอนนี้จะเริ่มขึ้นหลังจากที่บริษัทฯ
    ได้รับใบขอคำเสนอราคา (Request for Quotation) จากลูกค้าและบริษัทฯ
    จะทำการประมวลข้อมูลเพื่อคำนวณหาปริมาณและชนิดของชิ้นวัสดุ
    ที่ต้องใช้ในโครงการและส่งรายการดังกล่าวให้กับสำนักงานจัดซื้อ และ/หรือ
    ผู้จัดจำหน่ายต่างๆ ของบริษัทฯ
    เพื่อทำการสรรหาชิ้นส่วนวัสดุเพื่อให้ได้ตรงตามความต้องการของลูกค้า
    ปัจจุบันลูกค้าหลายรายมีราคาเป้าหมาย (Target price)
    และรายชื่อผู้ผลิตชิ้นส่วนวัสดุหลักที่ต้องใช้ในโครงการมาให้กับบริษัทฯ
    ในการจัดทำใบเสนอราคา

  3. สำหรับการเสนอราคา (Pricing) บริษัทฯ เสนอราคาแยกเป็นราคาส่วนชิ้นส่วนวัสดุ
  (Material Cost) และราคาในการให้บริการประกอบ (Assembly Cost)
  โดยราคาในการให้บริการ จะขึ้นกับความซับซ้อนในการผลิตผลิตภัณฑ์
  และขนาดความต้องการสั่งซื้อเป็นหลัก (Batch size and Economic of scale)

  4. การจัดซื้อชิ้นส่วนวัสดุและการวางแผนการจัดส่งวัตถุดิบ (Material Procurement and
  logistic) ในกรณีที่เกิดการเปลี่ยนแปลงระดับราคาชิ้นส่วนวัสดุจากที่ได้มีการเสนอราคาเอาไว้
  ผู้จัดการโครงการ (Program manager) จะประสานงานเพื่อยืนยันการจัดซื้อกับลูกค้า
  ส่วนการวางแผนการจัดส่งวัตถุดิบนั้นจะครอบคลุมการบริหารเวลาการจัดส่งเพื่อให้โครงการเสร็จตามกำหนดเวลาจนถึงการตรวจสอบคุณภาพวัตถุดิบขาเข้า
  (Incoming material inspection)

  5. การจัดทำสินค้าต้นแบบ การเดินสายการผลิตขั้นทดสอบและการวางแผนการผลิต (Product
  prototype, First Article run, and production plan) ในขั้นตอนนี้
  บริษัทฯจะจัดทำสินค้าต้นแบบและสินค้าที่ได้จากการเดินสายการผลิตขั้นทดสอบเป็นตัวอย่างให้กับลูกค้าเพื่อการอนุมัติการผลิตจริง

6.  การเดินสายการผลิตและทดสอบคุณภาพ (Production and quality control)
    หลังจากลูกค้าได้ทำการทดสอบคุณภาพสินค้าต้นแบบแล้ว บริษัทฯ
    จะเริ่มเดินสายการผลิตและทดสอบคุณภาพสินค้าให้ได้ตามมาตรฐานที่ลูกค้ากำหนด

7.  การวางแผนการจัดส่งสินค้า (Finished goods logistic)
    การจัดส่งสินค้าที่เป็นผลิตภัณฑ์สำเร็จรูปอาจเป็นการจัดส่งให้กับลูกค้าของลูกค้าโดยตรง
    หรือจัดส่งให้กับผู้จัดจำหน่ายของลูกค้า
    ทั้งนี้การใช้เทคโนโลยีสารสนเทศมาบริหารการจัดการสินค้าและวัสดุ (Supply chain
    management) และความสามารถด้านการผลิต , การควบคุมคุณภาพของบริษัทฯ ทำให้
    แนวโน้มการจัดส่งสินค้าให้ผู้จัดจำหน่ายของลูกค้ามีสูงขึ้นอย่างต่อเนื่อง

  บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  ตั้งแต่ปี 2528 ปัจจุบันบริษัทฯยังอยู่ในระหว่างได้รับการส่งเสริมการลงทุนจาก BOI
  โดยมีสิทธิประโยชน์และเงื่อนไขในการได้รับการส่งเสริมการลงทุน เฉพาะส่วนที่เหลืออยู่
  มีใจความสำคัญดังต่อไปนี้

+-----+------+------+-------+------+-----+---------+---------+-------+
|     | บ    | บ    | บัตร   | บ    |     |         |         |       |
|     | ัตรส่ง | ัตรส่ง | ส่งเสร | ัตรส่ง |     |         |         |       |
|     | เสริม | เสริม | ิมเลขที่ | เสริม |     |         |         |       |
|     | เลขที่ | เลขที่ |       | เลขที่ |     |         |         |       |
|     |      |      | 1554  |      |     |         |         |       |
|     | 1    | 1236 | /2539 | 1069 |     |         |         |       |
|     | 106/ | /สอ. |       | (2)/ |     |         |         |       |
|     | สอ./ | 2531 | และ   | 2547 |     |         |         |       |
|     | 2528 |      | บัตรส่ง |      |     |         |         |       |
|     |      | และ  | เสริมเ | และ  |     |         |         |       |
|     | และ  | บัตร  | พิ่มเติม | บัตร  |     |         |         |       |
|     | บัตร  | ส่งเส |       | ส่งเส |     |         |         |       |
|     | ส่งเส | ริมเพ | ที่เก   | ริมเพ |     |         |         |       |
|     | ริมเพ | ิ่มเติม | ี่ยวข้อง | ิ่มเติม |     |         |         |       |
|     | ิ่มเติม |      |       |      |     |         |         |       |
|     |      | ที่เกี่ย |       | ที่เกี่ย |     |         |         |       |
|     | ที่เกี่ย | วข้อง |       | วข้อง |     |         |         |       |
|     | วข้อง |      |       |      |     |         |         |       |
+-----+------+------+-------+------+-----+---------+---------+-------+
| ส   | ไ    | ได   | ได้ร   | ได   |     |         |         |       |
| ิทธิแ | ด้รับก | ้รับยก | ับยกเว | ้รับยก |     |         |         |       |
| ละป | ารยก | เว้นอ | ้นอากร | เว้นอ |     |         |         |       |
| ระโ | เว้นอ | ากรข | ขาเข้า | ากรข |     |         |         |       |
| ยชน์ | ากรข | าเข้า |       | าเข้า |     |         |         |       |
|     | าเข้า |      | และค้ำ | และค |     |         |         |       |
| 1.  |      | และค | ประกัน | ้ำประ |     |         |         |       |
| วัต  | และค | ้ำประ | ภาษีมูล | กันภา |     |         |         |       |
| ถุดิบ | ้ำประ | กันภา | ค่าเพิ่ม | ษีมูลค |     |         |         |       |
| และ | กันภา | ษีมูลค |       | ่าเพิ่ม |     |         |         |       |
|     | ษีมูลค | ่าเพิ่ม | จนถึง  | 1 ปี  |     |         |         |       |
| วัส  | ่าเพิ่ม |      |       |      |     |         |         |       |
| ดุจำ |      | ตล   | วันที่   | น    |     |         |         |       |
| เป็น | ตลอด | อดระ | 31    | ับจาก |     |         |         |       |
|     | ระยะ | ยะเว | ธ     |      |     |         |         |       |
|     | เวลา | ลาที่ไ | ันวาคม | ว    |     |         |         |       |
|     |      | ด้รับก | 2548  | ันนำเ |     |         |         |       |
|     | ที่ไ   | ารส่ง |       | ข้าคร |     |         |         |       |
|     | ด้รับก | เสริม |       | ั้งแรก |     |         |         |       |
|     | ารส่ง | ห    |       |      |     |         |         |       |
|     | เสริม | ากยัง |       | 20   |     |         |         |       |
|     |      | สามา |       | กรก  |     |         |         |       |
|     | หาก  | รถดำ |       | ฎาคม |     |         |         |       |
|     | ยังสา | รงเง |       | 2547 |     |         |         |       |
|     | มารถ | ื่อนไข |       | ถึง   |     |         |         |       |
|     | ดำรง |      |       |      |     |         |         |       |
|     | เงื่อน | ท    |       | 19   |     |         |         |       |
|     | ไขที่ก | ี่กำหน |       | กรก  |     |         |         |       |
|     | ำหนด | ดในบ |       | ฎาคม |     |         |         |       |
|     |      | ัตรส่ง |       | 2548 |     |         |         |       |
|     | ในบ  | เสริม |       |      |     |         |         |       |
|     | ัตรส่ง |      |       |      |     |         |         |       |
|     | เสริม |      |       |      |     |         |         |       |
+-----+------+------+-------+------+-----+---------+---------+-------+
|     |      |      |       |      |     |         |         |       |
+-----+------+------+-------+------+-----+---------+---------+-------+
| 2.  | ไ    | สิ้นสุด | ได้ร   | ได   |     |         |         |       |
| เค  | ด้รับย | ระยะ | ับยกเว | ้รับยก |     |         |         |       |
| รื่อง | กเว้น | เวลา | ้นอากร | เว้นอ |     |         |         |       |
| จักร | อากร |      | ขาเข้า | ากรข |     |         |         |       |
|     | ขาเข | การน | และค้ำ | าเข้า |     |         |         |       |
| แล  | ้าและ | ำเข้า | ประกัน |      |     |         |         |       |
| ะอุป |      | เครื่อ | ภาษีมูล | แล   |     |         |         |       |
| กรณ์ | ค    | งจักร | ค่าเพิ่ม | ะค้ำป |     |         |         |       |
|     | ้ำประ |      |       | ระกัน |     |         |         |       |
|     | กันภา | และ  | จน    |      |     |         |         |       |
|     | ษีมูลค | อุปกร | ถึงวันที่ | ภา   |     |         |         |       |
|     | ่าเพิ่ม | ณ์แล้ว | 9     | ษีมูลค |     |         |         |       |
|     |      |      | ธ     | ่าเพิ่ม |     |         |         |       |
|     | ตลอด |      | ันวาคม |      |     |         |         |       |
|     | ระยะ |      | 2548  | จนถ  |     |         |         |       |
|     | เวลา |      |       | ึงวันที่ |     |         |         |       |
|     | ที่ได้ร |      |       | 23   |     |         |         |       |
|     | ับการ |      |       | ก.ค. |     |         |         |       |
|     |      |      |       | 2549 |     |         |         |       |
|     | ส่ง   |      |       |      |     |         |         |       |
|     | เสริม |      |       |      |     |         |         |       |
|     | (เฉพ |      |       |      |     |         |         |       |
|     | าะอุป |      |       |      |     |         |         |       |
|     | กรณ์) |      |       |      |     |         |         |       |
+-----+------+------+-------+------+-----+---------+---------+-------+
| 3.  | ห    | ห    | หมดอ  | ได   |     |         |         |       |
| ภา  | มดอา | มดอา | ายุแล้ว | ้รับยก |     |         |         |       |
| ษีเง | ยุแล้ว | ยุแล้ว |       | เว้นภ |     |         |         |       |
| ินได |      |      |       | าษีเง |     |         |         |       |
| ้นิติบ |      |      |       | ินได้น |     |         |         |       |
| ุคคล |      |      |       | ิติบุคค |     |         |         |       |
|     |      |      |       | ลเป็น |     |         |         |       |
|     |      |      |       | เวลา |     |         |         |       |
|     |      |      |       | 3    |     |         |         |       |
|     |      |      |       | ปีหม  |     |         |         |       |
|     |      |      |       | ดอายุ |     |         |         |       |
|     |      |      |       | 30   |     |         |         |       |
|     |      |      |       | กัน   |     |         |         |       |
|     |      |      |       | ยายน |     |         |         |       |
|     |      |      |       | 2550 |     |         |         |       |
+-----+------+------+-------+------+-----+---------+---------+-------+
| เง  | 1.   | 1.   | 1.    | 1.   |     |         |         |       |
| ื่อนไ |  ชิ้นส |  PCB | Panel |  Pri |     |         |         |       |
| ขที่ส | ่วนอิเ |      |       | nted |     |         |         |       |
| ำคัญ | ลคทร | Asse | Meter |      |     |         |         |       |
|     | อนิกส์ | mbly |       |  cir |     |         |         |       |
| 1.  |      |      | 2.    | cuit |     |         |         |       |
| ชนิด | (เ   |   an |   Sec |      |     |         |         |       |
| ผลิต | ฉพาะ |      | urity |    B |     |         |         |       |
| ภัณฑ์ | W    | W    |       | oard |     |         |         |       |
|     | atch | atch | Alarm |      |     |         |         |       |
|     | PCB, | Asse |       | Asse |     |         |         |       |
|     |      | mbly |       | mbly |     |         |         |       |
|     | PCB  |      | Contr |      |     |         |         |       |
|     | Asse |      | oller |   (P |     |         |         |       |
|     | mbly |      |   s   | CBA) |     |         |         |       |
|     | ,    |      | ystem |      |     |         |         |       |
|     |      |      |       | 2.   |     |         |         |       |
|     | FR 4 |      | 3.  C |   El |     |         |         |       |
|     | Chip |      | harge | ectr |     |         |         |       |
|     | Car  |      |       | onic |     |         |         |       |
|     | rier |      |    Co |      |     |         |         |       |
|     | ,    |      | unter | Prod |     |         |         |       |
|     |      |      |       | ucts |     |         |         |       |
|     | Tran |      | 4.    |      |     |         |         |       |
|     | spon |      |  Tele |      |     |         |         |       |
|     | der) |      | phone |      |     |         |         |       |
|     |      |      |       |      |     |         |         |       |
|     | 2.   |      | 5.    |      |     |         |         |       |
|     |   เค |      | Dolby |      |     |         |         |       |
|     | รื่องน |      |       |      |     |         |         |       |
|     | าฬิกา |      |   Sur |      |     |         |         |       |
|     |      |      | round |      |     |         |         |       |
|     | อิเ   |      |     S |      |     |         |         |       |
|     | ล็กทร |      | ystem |      |     |         |         |       |
|     | อนิกส์ |      |       |      |     |         |         |       |
|     |      |      | 6.    |      |     |         |         |       |
|     |      |      | Mecha |      |     |         |         |       |
|     |      |      | nical |      |     |         |         |       |
|     |      |      |       |      |     |         |         |       |
|     |      |      | Timer |      |     |         |         |       |
|     |      |      |       |      |     |         |         |       |
|     |      |      | 7.    |      |     |         |         |       |
|     |      |      | Radio |      |     |         |         |       |
|     |      |      |       |      |     |         |         |       |
|     |      |      |    Co |      |     |         |         |       |
|     |      |      | ntrol |      |     |         |         |       |
|     |      |      |       |      |     |         |         |       |
|     |      |      | Clock |      |     |         |         |       |
|     |      |      |       |      |     |         |         |       |
|     |      |      |   Mov |      |     |         |         |       |
|     |      |      | ement |      |     |         |         |       |
|     |      |      |   Ass |      |     |         |         |       |
|     |      |      | embly |      |     |         |         |       |
|     |      |      |       |      |     |         |         |       |
|     |      |      | 8.    |      |     |         |         |       |
|     |      |      | Radio |      |     |         |         |       |
|     |      |      |       |      |     |         |         |       |
|     |      |      |    Co |      |     |         |         |       |
|     |      |      | ntrol |      |     |         |         |       |
|     |      |      |       |      |     |         |         |       |
|     |      |      | Watch |      |     |         |         |       |
|     |      |      |       |      |     |         |         |       |
|     |      |      |   Mov |      |     |         |         |       |
|     |      |      | ement |      |     |         |         |       |
|     |      |      |   Ass |      |     |         |         |       |
|     |      |      | embly |      |     |         |         |       |
|     |      |      |       |      |     |         |         |       |
|     |      |      | 9.    |      |     |         |         |       |
|     |      |      | Pager |      |     |         |         |       |
+-----+------+------+-------+------+-----+---------+---------+-------+
| 2.  | 23.4 | 30   | กำลัง  | 68   |     |         |         |       |
| ขนา | ล้า   | ล้านช | การผล | ,573 |     |         |         |       |
| ดขอ | นชิ้นส | ิ้นต่อปี | ิตรวมป | ,000 |     |         |         |       |
| งกิจ | ำหรับ |      | ระมาณ | ชิ้น   |     |         |         |       |
| การ | 1    |      |       | ต่อปี  |     |         |         |       |
|     | และ  |      | 25    |      |     |         |         |       |
| มีก  | 6    |      | ล้าน   |      |     |         |         |       |
| ำลัง | ล    |      | เครื่อง |      |     |         |         |       |
| ผลิต | ้านชุด |      | ต่อปี   |      |     |         |         |       |
| ต่อป | ส    |      |       |      |     |         |         |       |
| ีดังนี้ | ำหรับ |      |       |      |     |         |         |       |
|     | 2    |      |       |      |     |         |         |       |
+-----+------+------+-------+------+-----+---------+---------+-------+
| 3.  | จะต  | มูล   | มูลค   |      |     |         |         |       |
| ส   | ้องส่ง | ค่าส่ง | ่าส่งออ |      |     |         |         |       |
| ัดส่ว | ผลิตภ | ออกต | กต่างป |      |     |         |         |       |
| นกา | ัณฑ์ที่ผ | ่างปร | ระเทศ |      |     |         |         |       |
| รส่ง | ลิตได้ | ะเทศ |       |      |     |         |         |       |
| ออก | ออกไ |      | (ตา   |      |     |         |         |       |
|     | ปจำห | (ตาม | มมูลค่า |      |     |         |         |       |
| ส   | น่ายต | มูลค่า | F.    |      |     |         |         |       |
| ินค้า | ่างปร | F.O  | O.B.) |      |     |         |         |       |
|     | ะเทศ | .B.) |       |      |     |         |         |       |
|     | ทั้งสิ้น |      | ไม่น   |      |     |         |         |       |
|     |      | ไม่น้อ | ้อยกว่า |      |     |         |         |       |
|     |      | ยกว่า | 80%   |      |     |         |         |       |
|     |      | 80%  |       |      |     |         |         |       |
+-----+------+------+-------+------+-----+---------+---------+-------+

  *
  สิทธิประโยชน์ในการยกเว้นอากรขาเข้าและค้ำประกันภาษีมูลค่าเพิ่มในการนำเข้าวัตถุดิบและเครื่องจักรจากบัตรส่งเสริมนี้จะต้องมีการต่ออายุสิทธิประโยชน์ครั้งละ
  1-2 ปี และสิทธิประโยชน์สำหรับการนำเข้าเครื่องจักรและอุปกรณ์ ต้องมีการขอต่ออายุเป็นคราว
  ๆ ไป

  * บัตรส่งเสริมเลขที่ 1609(2)/2547 เป็นของโรงงานแห่งที่ 2

(2) การตลาดและสภาวะการแข่งขัน

ก. ลักษณะลูกค้าและกลุ่มลูกค้าเป้าหมาย

  กลุ่มลูกค้าของบริษัทฯ ครอบคลุมทั้งลูกค้าซึ่งเป็นเจ้าของผลิตภัณฑ์
  และผู้รับจ้างออกแบบผลิตภัณฑ์อิเล็กทรอนิกส์ (Design House)
  โดยมีตลาดหลักอยู่ในประเทศแถบยุโรป และ สหรัฐอเมริกา รายได้ของบริษัทฯ จากการส่งออก
  ไปยังกลุ่มประเทศต่างๆมีสัดส่วนร้อยละโดยประมาณ ในปี 2546-2548 ดังนี้

[]

* ในปี 2548 ปี 2547 และปี 2546
ลูกค้าตลาดในประเทศเป็นผู้ทำการส่งออกไปยังต่างประเทศเกือบทั้งหมด

  ในปัจจุบัน
  กลุ่มลูกค้าของบริษัทฯส่วนใหญ่เป็นลูกค้าขนาดกลางและเป็นเจ้าของผลิตภัณฑ์ซึ่งมีชื่อเสียงเป็นที่ยอมรับในตลาดโลก
  รวมทั้งเป็นเจ้าของผลิตภัณฑ์ที่ไม่ใช่สินค้าอุปโภค (Non-Consumer Products)
  โดยที่กลุ่มลูกค้าของบริษัทฯครอบคลุมเจ้าของผลิตภัณฑ์ขั้นปลายหลายประเภท อาทิเช่น
  ระบบควบคุมอุตสาหกรรม อุปกรณ์สื่อสารและโทรคมนาคม อุปกรณ์สำนักงาน เป็นต้น

  ทั้งนี้ การให้บริการลูกค้าแต่ละรายจะมีค่าใช้จ่ายที่สูง โดยเฉพาะอย่างยิ่งการหาลูกค้ารายใหม่ๆ
  หรือการเริ่มโครงการการผลิตสินค้าใหม่ๆ ทำให้บริษัทฯ
  มีนโยบายในการมุ่งเน้นกลุ่มลูกค้าเป้าหมายที่มีรูปแบบของโครงการตรงกับความถนัดในการให้บริการของบริษัทฯ
  ในขณะเดียวกันบริษัทฯจะมุ่งเน้นเพิ่มขนาดและระยะเวลาของโครงการด้วย

ข. กลยุทธ์การแข่งขัน

  จากข้อกำหนดในกลุ่มประเทศยุโรป EU เกี่ยวกับสินค้าอิเล็กทรอนิกส์ที่จะนำเข้า
  จะต้องปลอดจากสารตะกั่วและสารที่ก่อมลพิษกับสิ่งแวดล้อมที่เรียกกันทั่วไป Lead Free หรือ
  Green Product โดยมีการกำหนดห้ามสารที่ก่อมลภาวะในส่วนประกอบของสินค้า
  ซึ่งจะมีการประกาศใช้ในวันที่ 1 กรกฎาคม 2549
  เพื่อเตรียมการรองรับข้อกำหนดในประเทศยุโรป
  บริษัทฯได้เล็งเห็นข้อจำกัดนี้และได้มีการปรับเปลี่ยนขบวนการผลิตและนำเทคโนโลยี Lead Free
  มาใช้ในขบวนการผลิต และได้ทำการผลิตส่งมอบสินค้า Lead Free ให้กับลูกค้าในประเทศญี่ปุ่น
  ตั้งแต่ปี 2545 เป็นต้นมา และจากการเป็นผู้นำในขบวนการผลิตที่ใช้เทคโนโลยี Lead Free นี้
  บริษัทฯ ได้นำเอาข้อจำกัดนี้
  มาใช้เป็นกลยุทธ์ในการขยายตลาดในกลุ่มลูกค้าที่จัดจำหน่ายสินค้าในตลาดยุโรป
  โดยการนำเสนอบริการในการปรับเปลี่ยนผลิตภัณฑ์สินค้าในปัจจุบัน ทั้งวัตถุดิบและขบวนการผลิต
  ให้สอดคล้องกับข้อกำหนดของผลิตภัณฑ์ Lead Free โดยบริการที่นำเสนอนี้ บริษัทฯ
  ได้มีความร่วมมือกับผู้ผลิตจำหน่ายวัตถุดิบรายใหญ่ในการนำเสนอวัตถุดิบทดแทนให้กับลูกค้า
  ออกแบบผลิตภัณฑ์และผลิตตัวอย่างสินค้ารวมทั้งทำการทดสอบคุณภาพสินค้าเพื่อให้เกิดความเชื่อมั่นกับลูกค้าอีกด้วย
  ในการนำเสนอบริการนี้ บริษัทฯ
  เชื่อมั่นว่าจะสามารถขยายฐานการตลาดได้อย่างกว้างขวางในยุโรป
  รวมทั้งจากความร่วมมือกับผู้ผลิตจำหน่ายวัตถุดิบรายใหญ่ในการนำเสนอวัตถุดิบทดแทน
  อันจะทำให้การจัดซื้อวัตถุดิบจากผู้ผลิตหรือผู้แทนจำหน่ายโดยตรงในจำนวนการสั่งซื้อมากขึ้น
  ซึ่งบริษัทฯเชื่อว่าจะเป็นการลดต้นทุนในส่วนวัตถุดิบได้เป็นอย่างมากในอนาคต

  เพื่อเตรียมการในการรองรับข้อกำหนดในกลุ่มประเทศยุโรป
  และโอกาสในการรองรับการขยายตัวของลูกค้า บริษัทฯ
  ได้มีโครงการในการปรับเปลี่ยนโรงงานแห่งที่ 2 ที่สวนอุตสาหกรรม บางกระดี จังหวัดปทุมธานี
  ให้เป็นโรงงานที่ใช้ขบวนการผลิตรวมทั้งวัตถุดิบที่ใช้ เพื่อการรองรับเทคโนโลยี Lead Free
  ทั้งโรงงาน

  ในการที่จะดำเนินธุรกิจให้บรรลุตามเป้าหมายของบริษัทฯที่ได้ตั้งเอาไว้ บริษัทฯ
  ยังคงกลยุทธ์ในการมุ่งเน้นกลุ่มเป้าหมายที่มีรูปแบบของโครงการตรงกับความถนัดในการให้บริการของบริษัทฯ
  โดยมุ่งเน้นกลุ่มลูกค้าปัจจุบันที่บริษัทฯ
  คิดว่าน่าจะมีแนวโน้มการขยายตัวทางธุรกิจได้สูงในอนาคตก่อน
  และจะขยายกลุ่มเป้าหมายสู่กลุ่มลูกค้าใหม่ต่อไป นอกเหนือจากนั้นบริษัทฯ
  ยังมุ่งเน้นการสร้างความสัมพันธ์ทางธุรกิจระยะยาวกับกลุ่มลูกค้าเป้าหมายดังกล่าวอีกด้วย
  และบริษัทฯ มีแผนที่จะมุ่งเน้นกลุ่มสินค้าที่เป็นระบบควบคุมอุตสาหกรรม
  และสินค้าอิเล็กทรอนิกส์ซึ่งมีมูลค่าเพิ่มสูงกว่าผลิตภัณฑ์ชนิดอื่นๆ

  เนื่องจากการลงทุนในเครื่องจักร โรงงาน บุคลากร
  และการบริหารงานทางด้านการผลิตมีจำนวนสูงมาก ลูกค้าอาจจะไม่มีความต้องการผลิต
  ผลิตภัณฑ์ของตนเองมากเพียงพอกับกำลังผลิตและต้นทุนที่ลงทุนไป
  จึงมีความต้องการจ้างบริษัทฯผลิตแทน เพื่อลูกค้าจะไปมุ่งเน้นด้านการออกแบบ และ การขาย
  ซึ่งเป็นธุรกิจหลักของลูกค้า

  บริษัทฯ เชื่อว่าโครงสร้างต้นทุน และความสามารถในการแข่งขันด้านราคาของบริษัทฯ
  มีศักยภาพในการแข่งขันได้โดยเฉพาะอย่างยิ่งในผลิตภัณฑ์ที่มีความซับซ้อนในการผลิตระดับกลางและระดับสูง
  ส่วนการแข่งขันของผลิตภัณฑ์ที่มีความซับซ้อนในการผลิตน้อยนั้น
  ปัจจัยทางด้านราคาเป็นปัจจัยที่สำคัญในการแข่งขัน บริษัทฯ คาดว่าในอนาคตอันใกล้สัดส่วน
  รายได้ที่เกิดจากผลิตภัณฑ์ที่มีความซับซ้อนน้อย จะลดลงอย่างมากจนน่าจะเกือบหมดไป
  เนื่องจากบริษัทฯ มีกลยุทธ์ในการเพิ่มสัดส่วนรายได้จากผลิตภัณฑ์ที่มีความซับซ้อนมาก
  ด้วยเหตุว่าลูกค้าที่ต้องการว่าจ้างประกอบผลิตภัณฑ์ที่มีการผลิตและบริการแบบครบวงจรมากขึ้น

3.  คุณภาพการบริการ

  สำหรับกลยุทธ์ทางด้านการบริการ บริษัทฯ มุ่งเน้นที่คุณภาพการผลิตและการบริการ
  โดยประสานงานกับลูกค้าเป็นสำคัญ นอกเหนือจากที่บริษัทฯ
  ได้รับการรับรองมาตรฐานคุณภาพขององค์กรการผลิต ISO 9002:1994 ในปี 2538 บริษัทฯ
  ยังคงมีการพัฒนาองค์กรอย่างต่อเนื่องในด้านมาตรฐานสากลทั้งด้านคุณภาพและการรักษาสภาพแวดล้อม
  ซึ่งทำให้บริษัทฯ ได้รับใบรับรองระบบการจัดการสิ่งแวดล้อมตามมาตรฐาน ISO14001
  จากสถาบัน AJA ในปี 2545 รวมทั้งบริษัทฯ
  ได้ผ่านการรับรองมาตรฐานคุณภาพขององค์กรการผลิตตามมาตรฐาน ISO/TS 16949:2002
  ในปี 2546 ซึ่งเป็นมาตรฐานคุณภาพ
  ที่กำหนดโดยกลุ่มอุตสาหกรรมยานยนต์และเป็นมาตรฐานรับรองคุณภาพขององค์กรสูงสุดในปัจจุบัน
  จากสถาบันตรวจสอบและรับรองมาตรฐานคุณภาพ TUV
  ซึ่งถือเป็นสถาบันที่ได้รับการยอมรับในระดับนานาชาติในการทดสอบรับรองมาตรฐานดังกล่าว
  บริษัทฯ
  จึงเชื่อมั่นว่าจะเป็นการสร้างโอกาสทางการตลาดสู่ชิ้นส่วนอิเล็กทรอนิกส์ยานยนต์ในอนาคต
  จากมาตรฐานคุณภาพขององค์กรการผลิตตามที่กล่าวมาข้างต้น ทำให้มาตรฐานคุณภาพ ISO
  9002:1994 ได้รับการปรับปรุงขึ้นจนได้รับการรับรองเป็นมาตรฐาน ISO 9001:2000 ในปี
  2546
  ซึ่งเป็นมาตรฐานหลักทางด้านคุณภาพองค์กรการผลิตที่ได้รับการยอมรับสูงสุดในระดับสากลทุกประเทศ
  นอกเหนือจากมาตรฐานคุณภาพขององค์กรการผลิต และมาตรฐานการจัดการสิ่งแวดล้อมดังกล่าว
  บริษัทฯ ยังได้ผ่านการทดสอบขั้นต้นในมาตรฐานคุณภาพขององค์กรการผลิต ISO 13485
  สำหรับผลิตภัณฑ์ทางด้านการแพทย์
  ซึ่งเป็นการเตรียมการทางด้านคุณภาพเพื่อรองรับการขยายของตลาดในอนาคต

ง. ช่องทางการหาโครงการใหม่ ๆ

  เนื่องจากลักษณะธุรกิจของบริษัทฯ มีลักษณะเป็นการผลิตและให้บริการ
  และงานที่เข้ามามีลักษณะเป็นโครงการ หน้าที่ของผู้ทำหน้าที่จัดหาช่องทางการหาโครงการใหม่ๆ
  จึงอยู่ในรูปการแนะนำลูกค้าขั้นต้นให้กับบริษัทฯ จากนั้นบริษัทฯ
  จะต้องมีการประสานงานและศึกษาความต้องการของลูกค้า
  กับความสามารถในการผลิตและให้บริการของบริษัทฯ ทั้งนี้บริษัทฯ
  มีช่องทางการหากลุ่มลูกค้าใหม่ๆ ทั้งจากการติดต่อผ่านทางสำนักงานตัวแทนในประเทศเดนมาร์ก
  จีน และสิงคโปร์ รวมทั้งผ่านทางพันธมิตรทางธุรกิจ
  การติดต่อโดยตรงของลูกค้าจากการแนะนำของลูกค้าเก่า
  และการที่ลูกค้าใหม่ได้รับข้อมูลเบื้องต้นของบริษัทฯ ผ่านทางเว็บไซต์ (Website) ของบริษัทฯ ที่
  www.svi.co.th

4.  สภาพการแข่งขันภายในอุตสาหกรรม

  อุตสาหกรรมชิ้นส่วนอิเล็กทรอนิกส์และการประกอบแผงวงจรมีลักษณะเป็นอุตสาหกรรมสนับสนุนอุตสาหกรรมอิเล็กทรอนิกส์
  รายได้หลักจะมาจากการว่าจ้างประกอบและผลิตผลิตภัณฑ์สำเร็จรูป
  แล้วส่งกลับไปยังผู้เป็นเจ้าของสินค้าหรือส่งไปยังผู้แทนจำหน่ายของผู้เป็นเจ้าของสินค้านั้นๆ

  การขยายตัวของทั้งอุตสาหกรรมอิเล็กทรอนิกส์ อุตสาหกรรมชิ้นส่วนอิเล็กทรอนิกส์
  และการประกอบแผงวงจรนั้น ขึ้นกับหลายปัจจัย อาทิเช่น สภาพเศรษฐกิจโลก
  ความต้องการใช้เทคโนโลยีสื่อสารโทรคมนาคม ธุรกิจพาณิชย์อิเล็กทรอนิกส์
  และความต้องการใช้อินเตอร์เน็ต เป็นต้น หากพิจารณาจากสัดส่วนผลิตภัณฑ์อิเล็กทรอนิกส์ทั้งหมด
  สินค้าอิเล็กทรอนิกส์ที่มีลักษณะเป็นสินค้าอุปโภค (Commodity products)
  มีแนวโน้มการแข่งขันทางด้านราคาสูงขึ้นอย่างมาก
  และมีแนวโน้มการขยายตัวผันแปรตามภาวะเศรษฐกิจโลกอย่างมาก

  ในขณะที่ความต้องการสินค้าอิเล็กทรอนิกส์ในหมวดสินค้าระบบอุตสาหกรรม (Industrial
  Control) มีแนวโน้มที่จะเกิดความผันผวนค่อนข้างจำกัด
  เนื่องจากความต้องการของสินค้าในหมวดนี้เกิดจากอุตสาหกรรมหลายๆ ประเภท
  หากเมื่ออุตสาหกรรมใดอุตสาหกรรมหนึ่ง เกิดการชะลอตัว บริษัทฯ
  ก็สามารถหาสินค้าในหมวดอุตสาหกรรมอื่นๆมาทดแทนได้

  สำหรับการแข่งขันทางด้านราคาของโครงการที่เป็นสินค้าในหมวดระบบควบคุมอุตสาหกรรมนั้น
  การแข่งขันด้านราคาในการรับจ้างผลิตจะไม่รุนแรงมากนัก
  เนื่องจากเจ้าของผลิตภัณฑ์ของสินค้าในหมวดระบบควบคุมอุตสาหกรรมจะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต

  ดังที่ได้กล่าวมาข้างต้น บริษัทฯ จึงได้มีการกำหนดกลยุทธ์ในการดำเนินงาน
  โดยที่จะมุ่งเน้นกลุ่มลูกค้าและโครงการที่เป็นสินค้าในหมวดสินค้าระบบอุตสาหกรรมเพิ่มมากขึ้น
  และจะลดการพึ่งพาโครงการที่เป็นสินค้าอุปโภคลง

1.  สภาพการแข่งขันในตลาดหลักของบริษัทฯ

  สำหรับสภาพการแข่งขันในธุรกิจประกอบแผงวงจรและผลิตภัณฑ์อิเล็กทรอนิกส์ในตลาดหลักของบริษัทฯ
  คู่แข่งสำคัญของบริษัทฯ ในตลาดสหรัฐอเมริกา ได้แก่ ผู้ประกอบการจากประเทศเกาหลีใต้
  เม็กซิโก มาเลเชีย และผู้ประกอบการภายในประเทศสหรัฐอเมริกาเอง
  ส่วนคู่แข่งสำคัญในตลาดยุโรป ได้แก่ ผู้ประกอบการจากประเทศสหรัฐอเมริกา จีน และ
  มาเลเชีย

  ในด้านศักยภาพในการแข่งขันของบริษัทเมื่อเปรียบเทียบกับผู้ประกอบการจากต่างประเทศนั้น
  ผู้บริหารของบริษัทฯ ประเมินว่า บริษัทฯ
  มีศักยภาพการแข่งขันใกล้เคียงกับผู้ประกอบการจากมาเลเชีย
  ทางด้านเทคโนโลยีและคุณภาพการผลิต แต่บริษัทฯ
  จะเหนือกว่าทางด้านชื่อเสียงทางด้านการบริการลูกค้า ส่วนศักยภาพการแข่งขัน
  เมื่อเทียบกับผู้ประกอบการจากสิงคโปร์ บริษัทฯประเมินว่า บริษัทฯมีศักยภาพการแข่งขันสูงกว่า
  เนื่องจากด้วยเทคโนโลยีการผลิตและคุณภาพที่มีใกล้เคียงกัน บริษัทฯมีต้นทุนที่ถูกกว่ามาก

  ในขณะเดียวกันเมื่อเปรียบเทียบต้นทุนการผลิตของสินค้าที่มีความซับซ้อนน้อยกับผู้ประกอบการจากประเทศจีน
  บริษัทฯ
  จะมีข้อได้เปรียบในเรื่องคุณภาพและบริการที่ดีกว่าในขณะที่ผู้ประกอบการจากประเทศจีนจะได้เปรียบในด้านต้นทุนค่าจ้าง
  แรงงานที่ถูกกว่า และเพื่อเป็นการลดช่องว่างในด้านราคาดังกล่าว
  บริษัทฯได้ขยายฐานการผลิตในประเทศจีน
  โดยการร่วมมือกับพันธมิตรในประเทศจีนโดยเริ่มการผลิตในต้นปี 2549
  โรงงานในประเทศจีนจะเป็นส่วนการผลิตและส่งมอบสินค้าให้กับลูกค้าปัจจุบันที่มีโรงงานผลิตในประเทศจีน
  และบริษัทฯสามารถขยายฐานการผลิตไปยังลูกค้ารายใหม่ๆเพิ่มขึ้นได้

  อีกทั้งบริษัทฯ ยังได้สร้างความเชื่อมั่นให้กับลูกค้า
  โดยย้ำถึงความสำคัญในการรักษาข้อมูลความลับทางด้านเทคโนโลยีของตัวผลิตภัณฑ์
  และข้อมูลทางด้านการตลาดของลูกค้า ซึ่งทำให้บริษัทฯ
  ได้รับการยอมรับเป็นอย่างสูงจากฐานลูกค้าที่มีอยู่เมื่อเปรียบเทียบกับบริษัทคู่แข่งในประเทศจีน

  สำหรับผู้ประกอบการจากประเทศสหรัฐอเมริกา
  ผู้ประกอบการกลุ่มนี้ส่วนใหญ่จะมุ่งเน้นการประกอบแผงวงจรสำหรับสินค้าขั้นปลายเพียงบางหมวดที่เป็นสินค้าอุปโภค
  (Commodity Products) อาทิเช่น หมวดคอมพิวเตอร์ส่วนบุคคลและหมวดอุปกรณ์โทรคมนาคม
  เป็นต้น
  จะเห็นได้ว่าผู้ประกอบการในกลุ่มนี้จะเป็นกลุ่มเป้าหมายลูกค้าคนละกลุ่มกับกลุ่มเป้าหมายของบริษัทฯ

2. สภาพการแข่งขันในประเทศ

ส่วนสภาพการแข่งขันกับผู้ประกอบการในประเทศนั้น แบ่งออกได้เป็น 2 กลุ่ม ดังนี้

1.  ผู้ประกอบการที่มีบริษัทแม่ในต่างประเทศ โดยผู้ประกอบการเหล่านี้
    จะเป็นฐานการผลิตเพื่อส่งไปให้ บริษัทแม่นำไปใช้ผลิตอุปกรณ์อิเล็กทรอนิกส์

2.  ผู้ประกอบการที่ไม่ได้มีบริษัทแม่ในต่างประเทศ โดยผู้ประกอบการเหล่านี้
    จะทำการประกอบและผลิตสินค้าตามคำสั่งซื้อของลูกค้าแต่ละราย
    โดยกลุ่มลูกค้าของผู้ประกอบการเหล่านี้มักจะทำหน้าที่หลักในการเป็นฐานการผลิตให้บริษัทแม่ในต่างประเทศ
    ทำให้การแข่งขันด้านการตลาดในประ เทศไม่รุนแรงนัก

(3) การผลิต และการจัดหาผลิตภัณฑ์

ก. นโยบายการผลิตที่สำคัญ

  บริษัทฯ จะทำการผลิตสินค้าให้กับลูกค้าตามคำสั่งผลิตของลูกค้า
  หลังได้รับส่งมอบวัตถุดิบและชิ้นส่วนในการประกอบสินค้าจากทั้งผู้แทนจำหน่ายที่บริษัทฯสั่งซื้อ
  และ/หรือ จากการส่งมอบของลูกค้า โดยก่อนหน้าที่บริษัทฯ จะเดินสายการผลิตจริง บริษัทฯ
  จะส่งสินค้าตัวอย่างจากการทดลองเดินสายการผลิตให้ลูกค้าตรวจสอบคุณภาพ
  (ขึ้นอยู่กับเงื่อนไขที่ตกลงกันของแต่ละโครงการ)
  เพื่อประสานงานเกี่ยวกับกำหนดการเริ่มเดินสายการผลิตจริงจากลูกค้า ในปี 2548
  ผลิตภัณฑ์ของบริษัทฯทั้งหมดผลิตจากจากโรงงานของบริษัทฯทั้งสองแห่ง โดยใช้กำลังผลิตประมาณ
  70%

ข. การจัดหาวัตถุดิบ

  วัตถุดิบหลักที่ใช้ ได้แก่
  ชิ้นส่วนและอุปกรณ์อิเล็กทรอนิกส์ซึ่งส่วนใหญ่จะสั่งซื้อจากต่างประเทศโดยนำเข้าจาก เดนมาร์ก
  สิงคโปร์ ฮ่องกง ญี่ปุ่น และสหรัฐอเมริกา
  โดยสัดส่วนการนำเข้าวัตถุดิบจากต่างประเทศโดยคิดจากมูลค่าชิ้นส่วนนำเข้า ดังนี้

ปี 2548 ปี 2547 ปี 2546

สัดส่วนการนำเข้าจากต่างประเทศ 89% 83% 86.50%

สัดส่วนการใช้สินค้าในประเทศ 11% 17% 13.50%

  ในการจัดหาวัตถุดิบและชิ้นส่วนในการประกอบผลิตภัณฑ์นั้น
  บริษัทฯดำเนินการโดยมีสำนักงานจัดซื้อในประเทศเดนมาร์ค จีน สิงคโปร์
  และหน่วยงานจัดซื้อกลางที่ประเทศไทย
  โดยจัดทำรายการชิ้นส่วนและวัตถุดิบที่ต้องการใช้ในโครงการต่างๆ ให้กับสำนักงานจัดซื้อต่างๆ
  และผู้แทนจำหน่ายชิ้นส่วนวัสดุรายอื่นๆ ที่บริษัทฯ คาดว่าจะสามารถหาชิ้นส่วนที่ต้องการได้ ทั้งนี้
  การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางในประเทศไทย
  และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานจัดซื้อใดขึ้นอยู่กับเงื่อนไขและราคา
  ทั้งนี้ ในอนาคตบริษัทฯมีนโยบายที่จะจัดซื้อชิ้นส่วนวัสดุที่สามารถหาได้ในประเทศ
  โดยพิจารณาราคาและคุณภาพเป็นสำคัญ

  ในด้านการจัดหาผู้จำหน่ายวัตถุดิบ
  เน้นการคัดเลือกจากนานาประเทศที่สามารถแข่งขันในด้านราคาที่เหมาะสม
  ผู้จำหน่ายส่วนใหญ่อยู่ในกลุ่มประเทศอาเซียน จีน ไต้หวัน และเดนมาร์ค บริษัทฯ ทำงานร่วมกับ
  ผู้จำหน่ายหลัก โดยใช้วิธีการระบบห่วงโซ่อุปทาน นำระบบ VMI (Vendor Management
  Inventory) มาใช้ ซึ่งผู้จำหน่ายหลัก เป็นผู้บริหารสินค้าคงคลังและการเก็บสต็อก
  เพื่อรองรับการพยากรณ์การสั่งซื้อและสนับสนุนเป้าหมายการส่งมอบสินค้าให้ทันความต้องการของลูกค้า

  สถานการณ์การขาดแคลนวัตถุดิบ

  การจัดหาอุปกรณ์อิเล็กทรอนิกส์เริ่มตึงตัวในไตรมาสที่ 4 ของปี 2548 และต่อเนื่องในปี 2549
  เพราะความต้องการที่สูงขึ้นของอุปกรณ์อิเล็กทรอนิกส์ติดตามตัวPALM
  และสินค้าอุปโภคอิเล็กทรอนิกส์ เวลาที่ใช้ในการจัดหา โดยเฉพาะอุปกรณ์อิเล็กทรอนิกส์
  Semi-Conductor และตัวกำเนิดความถี่ถูกกระทบมากที่สุด ราคามีแนวโน้มสูงขึ้น
  เมื่อเข้าสู่ไตรมาสที่ 1 ของปี 2549

  บริษัทฯ เน้นความร่วมมืออย่างใกล้ชิดกับลูกค้า
  เพื่อให้ได้พยากรณ์การสั่งซื้อในเวลาที่พอเพียงในการทำงานกับบริษัทผู้จำหน่ายในระยะเวลาที่จะทำให้การป้อนวัตถุดิบมีเพียงพอต่อการผลิต
  และพัฒนาการสั่งซื้อวัตถุดิบในลักษณะการตกลงกันระยะยาว ในขณะเดียวกัน
  บริษัทฯจะพัฒนาและจัดหาแหล่งป้อนวัตถุดิบอื่น เพื่อรองรับผลกระทบ เป็นแผนสำรอง

ค. เทคโนโลยีการผลิต

ในปัจจุบัน บริษัทฯ มีการใช้เทคโนโลยีในการผลิตและประกอบแผงวงจร 3 ประเภทหลัก ได้แก่

1.  เทคโนโลยีแบบ SMT (Surface Mounted Technology)

  เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่น ๆ
  ลงบนผิวหน้าของแผงวงจรพิมพ์ (PCB : Printed Circuit Board หรือ PWB: Printed
  Wiring Board) ซึ่งเทคโนโลยี SMT
  จะมีประโยชน์ทั้งทางด้านการออกแบบและการผลิตโดยจะสามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์
  เทคโนโลยีในกลุ่ม SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid
  Array) ด้วย เนื่องจากเทคโนโลยีแบบ BGA
  จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
  เพียงแต่จุดเชื่อมต่อมักจะอยู่ใต้ชิ้นส่วนอิเล็กทรอนิกส์
  ส่วนที่ติดกับพื้นผิวแผงวงจรและจุดเชื่อมต่อจะมากกว่ามาก ทำให้เทคโนโลยีแบบ BGA
  ต้องการความแม่นยำในการวางชิ้นส่วนสูงกว่ามาก ปัจจุบันบริษัทฯ
  ได้มีการปรับปรุงพัฒนาสายการผลิตบางส่วนที่เป็นเทคโนโลยีการผลิตแบบ SMT
  ไปเป็นสายการผลิตที่เป็นเทคโนโลยีแบบ BGA
  อีกทั้งมีการติดตั้งสายการผลิตเพิ่มขึ้นโดยรวมในโรงงานผลิตทั้ง 2 แห่ง
  เป็นเทคโนโลยีการผลิตแบบ SMT จำนวน 14 สายการผลิต
  ซึ่งรวมถึงสายการผลิตที่เป็นเทคโนโลยีแบบ BGA จำนวน 10 สายการผลิต

2.  เทคโนโลยีแบบ IMT (Insertion Mounted Technology)

  เป็นเทคโนโลยีซึ่งประกอบชิ้นส่วนอิเล็กทรอนิกส์โดยการเสียบไปในช่องของแผงวงจรพิมพ์ (PCB)
  โดยเทคโนโลยีแบบ IMT นี้จะเป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเล็กทรอนิกส์ของผลิตภัณฑ์ที่ใช้เทคโนโลยี IMT
  ในการประกอบจะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3.  เทคโนโลยี COB (Chip on Board)

  เป็นเทคโนโลยีที่ประกอบต่อเชื่อมอุปกรณ์วงจรรวมแบบไม่มีตัวถัง (Bare IC)
  เข้ากับแผงวงจรพิมพ์โดยตรงโดยที่การผลิตสินค้าโดยใช้เทคโนโลยีประเภทนี้
  จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่
  การประกอบผลิตภัณฑ์อิเล็กทรอนิกส์ด้วยเทคโนโลยีแบบ COB
  จะทำให้ต้นทุนการผลิตต่ำกว่าเมื่อเปรียบเทียบกับต้นทุนการผลิตผลิตภัณฑ์ใช้อุปกรณ์วงจรรวมแบบที่มีตัวถังสำเร็จแล้ว
  (Package IC) ซึ่งจะเป็นชิ้นส่วนที่มีขนาดใหญ่กว่าและราคาสูงกว่า
  ในสายการผลิตด้วยเทคโนโลยี COB นี้ทางบริษัทฯ ได้มีการพัฒนาเพิ่ม
  ขบวนการเชื่อมต่อด้วยลวดทองคำ จากเดิมที่เป็นการเชื่อมต่อด้วยลวดอลูมิเนียมเพียงอย่างเดียว
  ซึ่งใช้ในผลิตภัณฑ์ที่มีมูลค่าสูงเช่น เครื่องรับส่งสัญญาณไมโครเวฟความถี่สูง

ง. ผลกระทบสิ่งแวดล้อม

  บริษัทฯ ได้รับใบรับรองระบบการจัดการสิ่งแวดล้อมตามมาตรฐาน ISO14001 ในปี 2545
  จากบริษัท เอเจเอ รีจิสตราส์ และในปี 2548 โรงงานผลิตทั้ง 2
  แห่งของบริษัทฯได้รับการปรับปรุงให้เป็น
  การรับรองระบบการจัดการสิ่งแวดล้อมตามมาตรฐานสากล ISO14001:2004

  ทั้งนี้ บริษัทฯ
  มุ่งเน้นการพัฒนาและปรับปรุงขบวนการผลิตให้มีผลกระทบต่อสิ่งแวดล้อมน้อยที่สุดอย่างต่อเนื่อง
  บริษัทฯ จึงมีคณะกรรมการ EMS Committee (Environment Management System
  Committee) ซึ่งทำหน้าที่ดูแลระบบการจัดการสิ่งแวดล้อม เพื่อลดปัญหามลภาวะ
  และสร้างคุณภาพชีวิตที่ดีแก่พนักงาน รวมทั้งชุมชน และสังคม ได้แก่
  การปรับปรุงกระบวนการทำความสะอาดแผงวงจร จากสารละลายที่มีสารซีเอฟซีเป็นองค์ประกอบ
  มาใช้กับน้ำ ที่มีค่าเป็นกลางทางไฟฟ้าแทน และการนำสารทดแทนตะกั่วเข้ามาใช้ในขบวนการผลิต
  (Lead Free)
  รวมทั้งปริมาณการทิ้งน้ำเสียของบริษัทฯจะไม่เกินค่ามาตรฐานตามที่กฎหมายกำหนดไว้

  นอกจากนี้บริษัทฯ ได้ประสานงานร่วมกับเจ้าหน้าที่กลุ่มงานอาชีวะสุขศาสตร์และนิรภัย
  กรมอนามัยกระทรวงสาธารณสุข
  ในการติดตามและจัดทำรายงานผลการตรวจวัดคุณภาพสิ่งแวดล้อมอย่างต่อเนื่อง
  เพื่อยืนยันว่าคุณภาพสิ่งแวดล้อมภายในบริษัทฯ
  ได้รับการควบคุมสอดคล้องกับข้อกฎหมายอยู่ตลอดเวลา

  และในขั้นตอนการกำจัดกากของเสียของโรงงานผลิตทั้ง 2 แห่งนั้น บริษัทฯได้ลงนามทำสัญญากับ
  บริษัท บริหารและพัฒนาเพื่อการอนุรักษ์สิ่งแวดล้อม จำกัด
  โดยได้รับการอนุญาตอย่างเป็นทางการจากกรมโรงงาน กระทรวงอุตสาหกรรม

(4) งานที่ยังไม่ได้ส่งมอบ

  เนื่องจากลักษณะธุรกิจของบริษัทฯ เป็นการผลิตผลิตภัณฑ์ และให้บริการกับลูกค้า
  ในลักษณะการส่งมอบผลิตภัณฑ์เป็นจำนวนชิ้น
  โดยทยอยส่งสินค้าที่ผลิตเสร็จแล้วให้กับลูกค้าเป็นระยะๆตามคำสั่งซื้อของลูกค้า
  ดังนั้นงานที่ยังไม่ได้ส่งมอบที่คงค้างอยู่จึงมีไม่สูงเมื่อเทียบกับยอดขายทั้งปี และ ไม่เป็นสาระสำคัญ